google/wiki40b huggingface dataset:
Apocalypto

Handling

Filmen handler om en lykkelig indianerstamme i Mellom-Amerika som lever i pakt med naturen. En dag treffer noen av dem på en annen indianerstamme som er på flukt. Det tar ikke lang tid før også de selv blir invadert og fanget, og reisen går til Mayaindianernes by, hvor de etter planen skal ofres til gudene. Jaguar Paw har derimot mer å tenke på enn de nye herrenes planer for dem, for hjemme i sin egen landsby sitter hans kone og sønn bortgjemt og trenger hans hjelp for å overleve. Han klarer å flykte, men får en farefull og strabasiøs ferd tilbake til sin familie. Kjærligheten til sin kvinne og familie gir ham den styrken og kraften han trenger for å forsøke å redde sitt folk fra katastrofe.
Deutsche Soziale Union

Deutsche Soziale Union (DSU) er et liberal-konservativt til nasjonalliberalt politisk parti i Tyskland. Partiet ble grunnlagt den 20. januar 1990 i Leipzig før oppløsningen av DDR.
Partiets forbilde var det vesttyske partiet CSU. Programmatisk sto DSU for en raskest mulig sammenslåing av de to tyske statene. Under valget til Folkekammeret i DDR mars 1990 var partiet en del av valgforbundet Allianz für Deutschland.
DSU fikk 6,3% oppslutning og gikk inn i regjeringen de Maizière. Visestatsminister og innenriksminister ble Peter-Michael Diestel som forlot partiet etter noen få måneder. I parlamentet foreslo partiet flere ganger å deklarere tiltredelsen til forbundsrepublikken for samme dag. Etter 1990 fikk DSU under valgene oppslutning på mindre enn 0,5 %.
Palacio Postal

Palacio Postal («Postpalasset»), eller Quinta Casa de Correos («Det femte posthuset»), er en av de mest emblematiske bygningene i Mexico bys historiske sentrum. Den er i eklektisistisk stil, og ble reist på begynnelsen av 1900-tallet som et av symbolene på porfiriatet (perioden under president Porfirio Díaz), da landet hadde en sterk utvikling og framgang.
Anne Carine Tanum

Privatliv

Anne Carine Tanum er barnebarn av Johan Grundt Tanum.
Stortingets transport- og kommunikasjonskomité

Stortingets transport- og kommunikasjonskomité er en fagkomité på Stortinget. Den behandler saker om innenlands transport, post, telekommunikasjon, elektronisk kommunikasjon og oppgaver under Kystverket. Transport- og kommunikasjonskomiteen var tidligere kjent som Samferdselskomiteen.
Ai Qing

Bakgrunn

I en alder av 18 år begynte han på akademiet i Hangzhou og lærte seg en rekke malerteknikker. I  1929 reiste han til Paris der han malte og skrev sine første dikt.  Han studerte Renoirs og Van Gogh under årene i Frankrike, og dessuten Kant og Hegels filosofi. Dessuten studerte han moderne diktere som russeren  Majakovski og ble særlig influert av den belgiske dikter Verhaeren.

Dikter

I 1932 vendte han tilbake til Kina, gikk inn i en venstreorientert malerforening og grunnla malerfellesskapet Chundi Huahui. Deretter ble han arrestert av  Kuomintang og var i arrest til 1935. I Kina skrev han dikt influert av Majakovski.
I 1940-årene og 1950-årene var han aktiv i kommunistiske litteratursammenslutninger. 
In 1957, under anti-høyre-bevegelsen, forsvarte han Ding Ling, ble anklaget for høyreavvik, og ble i 1958 beordret i indre eksil av det kinesiske kommunistparti til gårdsbruk i det nordøstre Kina, fra 1959 videre til Xinjiang. Under kulturrevolusjonen ble han satt til den daglige rengjøring av felleslatrinene i en landsby med 200 innbyggere. Det var et anstrengende arbeide han måtte utfør i fem år, i 60 års alder. Underernæring gikk ut over hans helse, og han mistet langt på vei synet.
Det var ikke mulig for ham å få noe offentliggjort før i 1978. I 1980 reiste han på nytt en tur til Frankrike. Den franske president François Mitterrand tildelte ham i 1985 Ordre des Arts et des Lettres.
Ai døde i 1996 av lungebetennelse, 86 år gammel. Han forfattet over 20 lange dikt og rundt 1000 kortere, og rundt 200 essays.
Han er far til kunstneren Ai Xuan (født 1947) og konseptkunstneren Ai Weiwei (født 1957).
Kalyan-Dombivali

Historie

Kalyan har vært kjent som en havn fra gamle tider. Beskrivelser av Kalyan som en hovedhavn har blitt funnet i manuskripter fra antikkens Hellas. Konge Shivaji opprettet sin marineflåte her, og fastsatte Kalyan som viktigste flåtebase i hans kongerrike. Khadakpada er det vakreste og best utviklede området i Kalyan. Viktige pågående prosjekter som Godrej, Madhav, Sankalp, Mohan grp., Vasant valley, Ajmer osv. forandrer fullstendig byens utseende.

Demografi

Ved folketellingen i 2001 hadde Kalyan-Dombivali 1 193 266 innbyggere. Menn utgjorde 53 % av befolkningen og kvinnene 47 %. Den gjennomsnittlige lesekyndigheten i Kalyan-Dombivali er 80 %, noe som er mye høyere enn landsgjennomsnittet på 59,5 %. 84 % av mennene kan lese, og 75 % av kvinnene. 12 % av befolkningen er barn under 6 år. Kalyan-Dombivali blir også betraktet som den raskestvoksende delen av Navi Mumbai.

En ny internasjonal flyplass for Mumbai nær Kalyan

Union Ministery of Environment and Forests har nylig lagt frem motforestillinger til en mulig flyplass (Navi Mumbai International Airport) i nærheten av Kopra Panvel-området, mest sannsynlig på grunn av at byggingen av flyplassen vil involvere tørrlegging av lavtliggende områder i en skjør økologisk sone, i tillegg til ødeleggelse av flere hektar mangrover. For å unngå slike farlige inngrep i naturen blir det aktivt sett etter andre steder hvor flyplassen kan ligge. Dette inkluderer en landsby kalt Nevali, nær Kalyan og 55 km unna dagens flyplass i Mumbai. Det finnes en gammel og forlatt flystripe fra andre verdenskrig og Union Defence Ministry eier 6,1 km² land av området hvor den ligger. Forslaget dreier seg nå om dette området på 6,1 km². Hvis dagens forslag om en flyplass i Kopra Panvel ikke går gjennom, vil Kalyan-Nevali-området bli ansett som et byggeområde for en fremtidig internasjonal flyplass for Mumbairegionen.
Langfjorden (Skjervøy)

Langfjorden er en fjord på sørsiden av Arnøya i Skjervøy kommune i Troms. Fjorden har innløp mellom Innerbergneset i vest og Haugnesodden i øst og strekker seg 8,5 kilometer nordover til Langfjordbotn.
Bygda på østsida av fjorden heter Langfjorden og er tynt befolket. Den lille bygda Akkarfjord hører sammen med bygda Akkarvik og ligger på vestsiden av fjorden ved innløpet. Herfra går Akkarvika nordvestover og inn til bygda Akkarvik. Videre innover i fjorden er det ingen bosetning i dag. 
Fv347 går langs hele østsiden av fjorden, mens Fv348 går langs vestsiden.
Karsten og Petra blir bestevenner

Handling

De to 5-åringene Karsten og Petra som går i samme barnehage. Sammen med Frøken Kanin og Løveungen drar Karsten og Petra på små og store eventyr, men en dag blir Frøken Kanin borte.

Om filmen

Filmen ble en moderat publikumssuksess. Den ble besøkt av 218 000, noe som plasserte den på sin første-plass tre uker på rad og så en 11.-plass over de mest besøkte filmene på norske kinoer i 2013. Dette plasserte den bak barnefilmer som Rive-Rolf (9) og Jul i Flåklypa (1), men foran Mormor og de åtte ungene (14), Smurfene 2 (15), Monsteruniversitetet (17) og De tøffeste gutta (66).
Den ble godt mottatt av anmelderne og fikk terningkast fire av både VG, Dagbladet, Aftenposten, Adressa, Bergens Tidende og P3s Filmpolitiet.
Ignacio Camacho

Klubbkarriere

Camacho startet sin fotballkarriere i fødebyens store klubb, Real Zaragoza, før Atlético Madrid oppdaget han og fikk han med til klubbens akademi i 2005. Etter å ha spilt for Atlético B, Atléticos andrelag, i starten av 2007-2008 sesongen ble unggutten flyttet opp til A-laget på våren 2008. Trener Javier Aguirre ga 17-år gamle Ignacio sin debut mot selveste Barcelona 1. mars 2008, og hvilken kamp han gjennomførte. Han herjet på midtbanen og var en av Atléticos beste spillere, og hjalp laget til en overraskende 4-2 seier på hjemmebane.
Videre samme sesong fikk han ytterligere ni kamper for "Los Colchoneros deriblant mot Sevilla og Recreativo. Mot sistnevnte motstander scoret han til og med sine to første mål på seniornivå, i en kamp Atlético Madrid vant 3-0.
2008-2009 sesongen var ventet å bli suksessrike med tanke på spilletid for Camacho, men han ble for det meste henvist til benken. Med en ny defensiv midtbanespiller i Paulo Assunçao, stortalentet Raúl Garcia, et innlånt talent i Éver Banega og en utskjelt Maniche med fornyet tillit ble det vanskelig for Ignacio å slippe til på midtbanen til Atlético. Han fikk dog åtte kamper for de rød-hvite, hvor to av dem var fra start mot storklubbene Liverpool og Real Madrid. Begge endte med sluttresultatet 1-1, uten noe ekstra storspill av unggutten Camacho.
Kommende sesong blir ikke Maniche å finne i Atléticos tropp, og Éver Banega blir mest sannsynlig ikke kjøpt. Dermed ser det lysere ut for Ignacio som kun er 19 år.

Landslagskarriere

Camacho har gått igjennom de alle U-landslagene Spania har å tilby, men et lite høydepunkt var da han storspilte for Spanias U-17 lag i 2007. Spania klatret helt til topps i U-17 EM med selveste Camacho som kaptein. Han deltok også for samme alderslandslag senere i 2007, da i U-17 VM. Spania tok seg helt til finalen, men der ble Nigeria for sterke for de spanske ungguttene.
Han debuterte på Spania landslag 18. november 2014 da han ble byttet inn for Sergio Busquets i en vennskapskamp mot Tyskland som endte 0-1.
Det annet arealmoment

Rektangulært tverrsnitt

Integralet løses på følgende måte for et rektangulært tverrsnitt:
der h er høyden, og b er bredden av det rektangulære tverrsnittet. Iₓ blir da annet arealmoment om x-aksen i senteret C.

Sirkulært tverrsnitt

Integralet er ikke vist her, men et rørtverrsnitt beregnes fra , der D er ytterdiameteren

Rørtverrsnitt

der D er ytterdiameteren, og d er innerdiameteren.

Steiners teorem

Dersom du har et tverrsnitt som er sammensatt av flere arealer som ikke ligger på samme akse som tyngdepunktet av arealet, er det vanlig å bruke Steiners teorem for å beregne annet arealmoment, kalt parallellakseteoremet, eller Steiners Sats.
, der Iₓ er annet arealmoment for arealet som ligger på en parallell akse utenfor arealsenteret (i akse z), d er avstanden fra arealsenteret i akse z til arealsenteret av A.

Anvendelse av annet arealmoment

En vanlig anvendelse av annet arealmoment er ved beregning av bøyespenningen,  i en bjelke.
der M er momentet, I er annet arealmoment og y er avstanden fra arealsenteret til punktet der du ønsker å beregne spenningen.

Motstandsmomentet

Et annet vanlig begrep i bjelkeberegninger er motstandsmomentet eller tverrsnittsmodulen (Engelsk: Section modulus), og benevnes ofte W. I vanlig praksis beregnes største bøyespenning  fra 
, der 
siden arealsenteret til tverrsnittet vanligvis ligger i midten av tverrsnittet, og følgelig er avstanden fra senteret av tverrsnittet til ytterste fiber lik h/2.
Motstandsmomentet for noen vanlige tverrsnitt er gitt under
Rektangulært tverrsnitt
b = bredden, h = høyden
Her gjelder bøying om x-akse
Sirkulært tverrsnitt
D = diameteren
Rørtverrsnitt
D = ytterdiameter, d = innerdiameter
Kara-Khitan

Kara-Khitan, også kalt Qara Khitai, Det kara-khitanske khanat (mongolsk: Хар Хятан, Kara Khitai) eller Det vestlige Liao (tradisjonell kinesisk: 西遼; forenklet kinesisk: 西辽; pinyin: Xī Liáo), offisielt kalt Det store Liao (tradisjonell kinesisk: 大遼; forenklet kinesisk: 大辽, pinyin: Dà Liáo) var et sinifisert khitansk rike i Sentral-Asia som eksisterte fra 1124 til 1218. Dynastiet ble grunnlagt av Yelü Dashi, som ledet restene av Liao-dynastiet til Sentral-Asia etter å ha flyktet fra jursjenernes erobring av deres hjemland i de nordlige og nordøstlige delene av Kina. Riket ble plyndret av naimanere under ledelse av Kuchlug i 1211. Kinesiske, persiske og arabiske kilder omtaler denne plyndingen som slutten på riket. Riket ble senere erobret av mongolriket i 1218.
Gongchangling

Gongchangling (kinesisk: 弓长岭区, pinyin: Gōngchánglǐng Qū) er et bydistrikt i byprefekturet Liaoyang i den kinesiske provinsen Liaoning.
Det har et areal på 288 km² og teller 90 000 innbyggere (2004).
Vocation

Vocation er et svensk jazzvokalensemble, som ble dannet i 2000. Musikken deres framføres ofte a cappella, men også akkompagnert av instrumenter; en kvartett eller et storband. Vocation mottok i 2002 prisen the Choice of the Audience Award ved den internasjonale festivalen Vocal Group Festival i Tilburg i Nederland. 
I 2005 åpnet Vocation jazzfestivalen Pescara Jazz i Italia, sammen blant annet Al Jarreau, samme år deltok de også i Monica Zetterlunds store minnekonsert sammen Povel Ramel. 
Ved Povel Ramels hyllingskonsert i 2007 opptrådte de sammen Mikael Ramel, Manfred Krug, Stephan Lundin, og Monica Dominique.
Aftonbladets litteraturpris

Aftonbladets litteraturpris er blitt delt ut årlig siden 1957. Prisen deles ut «bare av kunstnerlige grunner til en svensk dikter som ennå befinner seg i skapende utvikling» og er på 50 000 SEK (2006).
Befolkningsvekst

Global befolkningsvekst

Omkring år 1400 var det ca 350 millioner mennesker på jorda. På 400 år, frem til år 1800, ble befolkningen mer enn fordoblet. På 1930-tallet økte folketallet i verden med rundt 20 millioner per år. På slutten av 1960-årene var den årlige veksten på 72 millioner. På bare 40 år, fra 1960 til 2000, doblet verdens befolkning seg fra 3 til 6 milliarder. 
I 2011 passerte den 7 milliarder.
Kjærleikens ferjereiser

Om filmen

Skuespilleren Eilif Armand spiller mot sin egen datter, Frøydis Armand i denne filmen. Henning Sommerro har skrevet filmmusikken som er innspilt med visegruppa Vårsøg.
Nasjonalt program for leverandørutvikling

Nasjonalt program for leverandørutvikling er et program etablert i 2010 med 5 års varighet av Næringslivets Hovedorganisasjon (NHO) og Kommunesektorens interesse- og arbeidsgiverorganisasjon (KS) med hensikt å bidra til at offentlige anskaffelser i større grad stimulerer til innovasjon og verdiskaping. Programmet skal fremme konkurranse, næringutvikling og innovasjon gjennom mer aktiv bruk av offentlige anskaffelser. Programmet er videreført med ny periode frem til 2019. I tillegg er Direktoratet for forvaltning og IKT (Difi) kommet med som programeier.
Freedom of Mobile Multimedia Access

Freedom of Mobile Multimedia Access (eller FOMA) er merkenavnet på 3G-tjenestene som den japanske mobiloperatøren NTT DoCoMo tilbyr i Japan.
FOMA var verdens første W-CDMA-tjeneste da det ble lansert i 1998. Det er kompatibelt med UMTS via både radiooverføring og USIM og det har derfor flere alternativer for global roaming. I de første par årene var FOMA stort sett en eksperimentell tjeneste og lite utbredt blant vanlige brukere.
Rundt mars 2004 ble det i Japan lansert en reklamekampanje sammen med DoCoMos 900i-serie med mobiltelefoner, og da fikk FOMA sitt gjennombrudd. Per 29. september 2007 har FOMA over 40 millioner abonnenter.

Frekvensbånd

FOMA Plus Area bruker 800 Mhz-båndet. Dette tilbyr bedre dekning utenfor byer hvor det er større distanse mellom abonnent og basestasjon. Dette gjør at 3G-dekningen i Japan er verdens beste, med nesten hele landets areal dekket. 800-båndet er dog også begrenset i de samme områdene på grunn av at det også brukes til PDC-tjenester.
Xinhua (Shijiazhuang)

Xinhua (kinesisk: 新华区; pinyin: Xīnhuá Qū) er et bydistrikt i byprefekturet Shijiazhuang i provinsen Hebei i Folkerepublikken Kina. Arealet er på 92,11 km² og folketallet var på 450 000 i 2003.
Optimist (jolle)

Opprinnelse

Optimist ble konstruert i 1947 av Clark Mills. Båten ble introdusert i Europa av Axel Damsgaard fra Danmark og spredte seg fra Skandinavia.
Optimist er en pram med flat baug. I utgangspunktet er den bygget i kryssfinér, men senere i glassfiber. Med sin flate stevn og flate bunn bryter optimisten med mange etablerte «regler» for god båtkonstruksjon, men har vist seg å ha forbausende bra egenskaper for en så liten og enkel båt. En ide ved konstruksjonen var at ungdom eller familier skulle kunne bygge båten selv. Mills hevdet at dette var den største brukbare seilbåt som kunne bygges av en kryssfinérplate på 4 * 8 fot = ca. 1.2 * 2.4 meter.
Det første verdensmesterskap ble avholdt i Storbritannia i 1962 og mesterskapet har vært avholdt i alle årene etter. I de første 20 årene var klassen dominert av seilere fra Skandinavia med i alt 13 verdensmestere. I 1990-årne overtok Argentina hegemoniet. Sammen med Peru har disse disse to landene vunnet 12 team racing konkurranser i IODA Challenge Cup. Etter tusenårskiftet har det ikke vært noe dominerende land og land som Trinidad, Bermuda og Malaysia har alle medaljevinnere.

Leverandører

Mer enn 4 000 båter bygges hvert år av nær 40 båtbyggere i verden. Produsentene Winner og Far East står i dag for majoriteten av nye båter.
Strata Diocletiana

Strata Diocletiana (latin for «Diokletians vei») var en befestet militær- og handelsvei som løpe langs den østre ørkengrense, Limes Arabicus, i den romerske provinsen Syria, i dagens Syria og Jordan. Som navnet antyder ble den anlagt i keiser Diokletians regjeringstid (284–305 e.Kr.)- Den var som del av en omfattende befestningsenhet. Veien ble kantet av en serie rektangulære festningsverk (quadriburgia), alla bygd på et lignende vis ved vannrike steder, rundt en dagsmarsj (cirka 20 romerske mil) fra hverandre. Langs veien ble bygd store vanntanker og milstolper for å underlette ferden begge veier og for å underlette forsvaret mot forskjellige beduinstammer. Veien begynte ved elven Eufrats søndre bredd og strakk seg derfra mot sørvest, med trasé øst for Resafa, Palmyra, Damaskus og Bosra og så ned til nordøstre Arabia.
Ruth Reeses plass (Oslo)

Ruth Reeses plass er en plass i bydel Grünerløkka i Oslo. Plassen ligger foran hovedporten på det nå nedlagte Schous bryggeri, der både Trondheimsveien og Thorvald Meyers gate starter.
Plassen er oppkalt etter sangeren, smykkedesigneren og antirasisten Ruth Reese (1921–1990), en av de første etablerte afro-amerikanske artistene i Norge.
Plassnavnet blei vedtatt av Grünerløkka bydelsutvalg 16. februar 2012 som del av en plan for å øke antall veier oppkalt etter kvinner.
Odd Terje Lysebo

Utmerkelser

Lysebo har mottatt en rekke priser for sitt arbeide, bl.a. Larvik kommunes kulturpris, Hedrum Sparebanks kulturpris, og Orpheus Award for sitt arbeide i amerikansk musikkliv.
Orienten

Orienten, latin for «Østerlandene», er en geografisk gruppering av land i deler av Midtøsten og Asia. Nøyaktig hvilke land som menes med begrepet «orienten» varierer. Begrepet inkluderer vanligvis land som Tyrkia, Kypros, Syria, Libanon, Jordan, Israel, Iran, Irak, Egypt, Saudi-Arabia, Kuwait, Qatar, De forente arabiske emirater, Oman, Jemen, Aserbajdsjan, Turkmenistan, Afghanistan, Pakistan, India og deler av Russland. Betegnelsen var vanligere før.
En orientaler er en person fra Orienten, mens orientalsk er et adjektiv for det som angår eller kommer fra Orienten. 
Orientalisme er studiet av og kunnskap om kulturene i Østen. Orientalisme brukes også om de vestlige kolonimaktenes stereotype forestillinger og framstillinger av Midtøsten, seinere også resten av Asia, som oppstod på 1800-tallet.

Ordbakgrunn

Begrepet orienten stammer fra de latinske ordene oriens og orientis som betyr «den oppgående (sol)» og er dannet av verbet oriri, «stige opp». Orienten betegner derfor stedet der sola står opp i øst, altså Østen. Den motsatte termen Oksidenten kommer fra det latinske occidens, som henviser til «vest» og ble tidligere brukt til å beskrive den vestlige verden, men brukes nå i liten grad. 
Det beslektede verbet orientere betegnet opprinnelig å plassere noe, særlig en bygning, slik at den vendte mot øst. Seinere ble ordet brukt mer generelt om å bygge eller vende noe i en bestemt retning, og siden om å bestemme hvor man er, veilede og så videre.
Checkpoint Charlie Audio Productions

Checkpoint Charlie Audio Productions (CCAP) er et norsk plateselskap basert i Stavanger. Det ble grunnlagt i 2000 av Tom Brekke, eieren av Checkpoint Charlie Hard Rock Café i Vågen i Stavanger. CCAP har gitt ut musikk av artister og band som Thomas Dybdahl, The Low Frequency in Stereo, Popface, The Substitutes, Helldorado og Lano Places.
Casemiro

Landslaget

Han ble tatt ut i Brasils tropp til VM i fotball 2018 i Russland.
Ahn Jung-hwan

Karriere

Ahn startet sin profesjonelle fotballkarriere på Busan I'cons før han gikk videre til AC Perugia i italiensk Serie A fra 2000 til 2001 på utlån.
I fotball-VM 2002 satte Ahn inn det siste målet på overtid i en kontroversiell kamp mot Italia. Dagen etter kansellerte Perugiaeier Luciano Gaucci kontrakten til Ahn med ordene «I have no intention of paying a salary to someone who has ruined Italian football.»
Perugia tok dette tilbake senere og tilbød seg å kjøpe Ahns kontrakt, men Ahn avviste dette og sa på sin side «I will no longer discuss my transfer to Perugia, which attacked my character instead of congratulating me for a goal in the World Cup.»
Under VM på hjemmebane satte Ahn også inn det avgjørende målet mot USA. Etter skåringen gjennomførte han og lagkameratene en seiersfeiring, der han etterlignet bevegelsene til Kim Dong-sung. Seks måneder tidligere under Vinter-OL 2002 hadde skøyteløper Kim blitt diskvalifisert for å ha hindre den amerikanske skøyteløperen Apolo Anton Ohno under 1500 meter kortbane. Diskvalifiseringen gjorde at Ohno tok gull, selv om koreaneren kon først i mål. Ahns seiersrituale var en protest mot ISUs beslutning som mange mente var bias.
Ahn mislyktes i et forsøk på å få overgang til en europeisk klubb, og returnerte i stedet til Asia og J-Leagues Shimizu S-Pulse. Etter en sesong gikk han til Yokohama F. Marinos. Så fikk han kontrakt med franske FC Metz i juli 2005.
16. januar 2006 ble Ahn invitert til en treningskamp med Blackburn Rovers men møtte verken første eller andre gang. I februar signerte han en 17-måneders kontrakt med MSV Duisburg i Tyskland. Laget klarte imidlertid ikke å beholde plassen i Bundesliga. Ahn plan var å flytte til Heart of Midlothian F.C. i Scottish Premier League, men planen gikk i vasken. 31. august 2006 ble han løst fra kontrakten med Duisburg og returnerte til Sør-Korea i januar 2007 og Suwon Samsung Bluewings på en ettårskontrakt.
Ahn var tatt ut til laget som skulle spille under VM i fotball 2006 i Tyskland, og kom som innbytter og stod for lagets seiersmål mot Togo i åpningskampen som endte 2-1.
Etter VM vraket den sørkoreanske treneren Pim Verbeek Ahn fra laget som skulle konkurrere i 2007 AFC Asian Cup, fordi Ahn ikke hadde noen klubbtilhørighet.
I 2008 returnerte Ahn til Daewoo Royals, som hadde fått navnet Busan I'Park. Han ble stadig bedre og spilte seg til slutt inn på landslaget igjen under kvalifiseringen til VM i fotball 2006. Agenten hans sonderte terrenget for mulige overgangsmuligheter men fikk ikke napp.
I mars 2009 signerte han en tre måneders kontrakt med det kinesiske laget Dalian Shide. Der ble han en nøkkelspiller og la inn sitt første mål 18. april 2009. Han forlenget kontrakten til desember 2010 i juni, selv om han hadde interesser fra japanske J-League. Ahn ble forfremmet til kaptein på laget i sesongen 2010.

Personlig

Ahn giftet seg med tidligere Miss Korea Lee Hye-won (이혜원) i 2001. Han har fått kjælenavnet Lord of the ring fordi han kysser gifteringen sin etter hvert mål. Ahn er ellers kjent for ditt modell-aktige utseende, og hans mange reklameinnslag for ulike make-up-merker.
YSR Kadapa (distrikt)

Demografi

Ved folketellingen i 2011 var det 2 884 524 innbyggere i distriktet, mot 2 601 797 i 2001. Den urbane befolkningen utgjør 34,10 % av befolkningen.
Barn i alderen 0 til 6 år utgjorde 10,87 % i 2011 mot 13,09 % i 2001. Antallet jenter i den alderen per tusen gutter er 919 i 2011 mot 951 i 2001.
Sydney Monorail

Historie

Ideen om en høybane oppsto ved starten av 80-tallet, da man ville gi liv til bydelen Darling Harbour som på denne tiden var brukt til industri – à la Aker Brygge. Prosjektet ble omstridt, særlig på grunn av byggekostnader, men også med tanke på byplanleggingen. Man prøvde å få banen i drift på 26. januar 1988, til 200-årsjubileet for den britiske sivilisasjonen på Australia. Datoen ble ikke holdt og banen startet først 21. juli 1988.
Opole

Vennskapsbyer

Alytus, Agioi Anargyroi, Bonn, Bruntál, Carrara, Grasse. Ingolstadt, Kuopio, Mülheim an der Ruhr, Potsdam, Roanoke County, Székesfehérvár